b"\n_START_ARTICLE_\nCiveta de palmera d'Owston\n_START_SECTION_\nAnatomia\n_START_PARAGRAPH_\nLa civeta de palmera d'Owston t\xc3\xa9 una longitud de cos de 57 cent\xc3\xadmetres, amb una cua de 43 cent\xc3\xadmetres. El seu rostre puntegut, s'assembla al dels insect\xc3\xadvors com la musaranya. T\xc3\xa9 un cos de color entre beix i gris que contrasta molt amb les marques de color negre de l'esquena i de la cua. Generalment nom\xc3\xa9s tenen quatre bandes a l'esquena. Els dos \xc3\xbaltims ter\xc3\xa7os de la cua s\xc3\xb3n completament negres. _NEWLINE_Tenen un aspecte com el de la civeta de palmera ratllada, Hemigalus derbyanus, excepte pel p\xc3\xa8l de la part del darrere del coll que no \xc3\xa9s en sentit invers a la resta del p\xc3\xa8l, i per les taques a les potes que t\xc3\xa9 la civeta de palmera d'Owston._NEWLINE_No se sap gaireb\xc3\xa9 res de la seva vida a la natura. La poca informaci\xc3\xb3 que es t\xc3\xa9, ha estat recollida d'animals en captiveri.\n_START_SECTION_\nDieta\n_START_PARAGRAPH_\nPrincipalment s'alimenten de cucs de terra i altres invertebrats.\n_START_SECTION_\nReproducci\xc3\xb3\n_START_PARAGRAPH_\nLa temporada d'aparellament comen\xc3\xa7a a la fi del mes de gener. Despr\xc3\xa9s d'un per\xc3\xadode de gestaci\xc3\xb3 de tres meses, les femelles donen a llum ventrades d'1 a 3 cries.\n_START_SECTION_\nConservaci\xc3\xb3\n_START_PARAGRAPH_\nEl Carnivore and Pangolin Conservation Program, situat al Parc nacional de Cuc Phuong a Vietnam, promou programes internacionals de conservaci\xc3\xb3 i reproducci\xc3\xb3 de les civetes en col\xc2\xb7laboraci\xc3\xb3 amb diversos parcs zool\xc3\xb2gics com el Zoo de Newquay."